กลุ่มพลังงานพยุง SET ปิดบวกเล็กน้อย 1 จุด แนะจับตาเฟดประชุม 17-18 ก.ย.นี้
กลุ่มพลังงานพยุง SET ปิดบวกเล็กน้อย 1 จุด แนะจับตาเฟดประชุม 17-18 ก.ย.นี้ โดยดัชนีปิดตลาดวันนี้ที่ระดับ 1,663.93 จุด เพิ่มขึ้น 1 จุด หรือ 0.06% มูลค่าการซื้อขาย 7.33 หมื่นล้านบาท
17 ก.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,663.93 จุด เพิ่มขึ้น 1 จุด หรือ 0.06% มูลค่าการซื้อขาย 7.33 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้แกว่งออกด้านข้าง คล้ายกับตลาดต่างประเทศ โดยตลาดหุ้นในภูมิภาคเอเชียเคลื่อนไหวทั้งในแดนบวก-ลบสลับกัน เช่นเดียวกับตลาดในยุโรปที่เทรดบ่ายนี้ เนื่องจากตลาดฯไม่มีปัจจัยใหม่เข้ามากระตุ้น ขณะเดียวกันก็ต้องรอดูผลประชุมธนาคารกลางสหรัฐฯ (เฟด) ที่จะประชุม 17-18 ก.ย.นี้ ซึ่งตลาดฯคาดเฟดจะปรับลดอัตราดอกเบี้ย แต่ต้องรอดูการส่งสัญญาณจากประธานเฟดว่าจะออกมาอย่างไรบ้าง
นอกจากนี้ ตลาดฯยังรอติดตามการประชุมธนาคารกลางญี่ปุ่น (BOJ) ที่จะประชุม 18-19 ก.ย. และการประชุมธนาคารกลางอังกฤษ (BoE) ที่จะประชุม 19 ก.ย.นี้ ซึ่งตลาดคาดว่าธนาคารกลางทั้งสองแห่งจะยังคงอัตราดอกเบี้ยในระดับเดิม
อย่างไรก็ดี ตลาดฯยังได้แรงพยุงจากหุ้นในกลุ่มพลังงานหลังจากที่ Sentiment ราคาน้ำมันปรับตัวขึ้น ซึ่งทางซาอุดีอาระเบียก็ว่าการที่จะกลับมาผลิตน้ำมันในระดับเดิมอาจจะต้องใช้เวลาระยะหนึ่ง นอกจากนี้ยังได้กลุ่ม ICT หนุนตลาดด้วย ซึ่งตลาดฯก็เป็นลักษณะของการเวียนกลุ่มเล่นกัน
สำหรับแนวโน้มการลงทุนในวันพรุ่งนี้ (18 ก.ย.) นายวิจิตร กล่าวว่า ตลาดฯคงจะแกว่งไซด์เวย์ไปก่อนในช่วงรอผลประชุมเฟด พร้อมให้แนวรับ 1,650 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP  มูลค่าการซื้อขาย  4,346.40 ล้านบาท ปิดที่  130.00 บาท เพิ่มขึ้น  5.00 บาท
PTT    มูลค่าการซื้อขาย  3,956.67 ล้านบาท ปิดที่   47.25 บาท เพิ่มขึ้น  0.25 บาท
SCC    มูลค่าการซื้อขาย  3,226.20 ล้านบาท ปิดที่  414.00 บาท ลดลง  12.00 บาท
ADVANC มูลค่าการซื้อขาย  2,980.15 ล้านบาท ปิดที่  225.00 บาท เพิ่มขึ้น  2.00 บาท
PTTGC  มูลค่าการซื้อขาย  2,479.21 ล้านบาท ปิดที่   58.25 บาท เพิ่มขึ้น  1.25 บาท
 
ตลาดหุ้นเอเชีย
